2006Q0614 — LT — 07.01.2012 — 004.001

Šis dokumentas yra skirtas tik informacijai, ir institucijos nėra teisiškai atsakingos už jo turinį

iš dalies keičiamas:

▼B

Europos Parlamento, Tarybos ir Komisijos

TARPINSTITUCINIS SUSITARIMAS

dėl biudžetinės drausmės ir patikimo finansų valdymo

2006/C 139/01

I DALIS — FINANSINĖ STRUKTŪRA

APIBRĖŽIMAS IR ĮGYVENDINIMO NUOSTATOS

A. Finansinės struktūros turinys ir taikymo sritis

B. Kasmetiniai finansinės struktūros patikslinimai

Techniniai patikslinimai

Su įgyvendinimu susiję patikslinimai

Prognozių dėl mokėjimų asignavimų po 2013 m. atnaujinimas

Patikslinimai, susiję su perviršiniu valstybės biudžeto deficitu

C. Finansinės struktūros peržiūra

D. Bendro sprendimo dėl finansinės struktūros patikslinimo ar peržiūros nebuvimo padariniai

E. Neatidėliotinos pagalbos rezervas

F. Europos Sąjungos solidarumo fondas

G. Lankstumo priemonė

H. Europos prisitaikymo prie globalizacijos padarinių fondas

I. Finansinės struktūros pritaikymas plėtrai

J. Finansinės struktūros trukmė ir finansinės struktūros nebuvimo padariniai

II DALIS

TARPINSTITUCINIO BENDRADARBIAVIMO TOBULINIMAS BIUDŽETO SUDARYMO PROCEDŪROS METU

A. Tarpinstitucinio bendradarbiavimo tvarka

B. Biudžeto sudarymas

C. Išlaidų klasifikavimas

D. Maksimali neprivalomų išlaidų padidinimo norma, nesant finansinės struktūros

E. Finansinių nuostatų įtraukimas į teisės aktus

F. Išlaidos, susijusios su žuvininkystės susitarimais

G. Bendrosios užsienio ir saugumo politikos (BUSP) finansavimas

42. Pagal Europos Sąjungos sutarties 28 straipsnį į Europos Bendrijų bendrą biudžetą įtrauktoms BUSP išlaidoms institucijos, taikydamos II priedo C dalyje numatytą taikinimo procedūrą ir vadovaudamosi Komisijos pateiktu preliminariu biudžeto projektu, stengsis kiekvienais metais pasiekti susitarimą dėl į Bendrijos biudžetą įtrauktinos einamųjų išlaidų sumos ir dėl šios sumos paskirstymo tarp BUSP biudžeto skyriaus straipsnių, kaip numatyta šio punkto ketvirtoje pastraipoje. Nepasiekus susitarimo, Europos Parlamentas ir Taryba įtrauks į biudžetą ankstesniame biudžete buvusią sumą arba preliminariame biudžeto projekte pasiūlytą sumą, priklausomai nuo to, kuri iš šių sumų yra mažesnė.

43. Kiekvienais metais Tarybai pirmininkaujanti valstybė narė konsultuosis su Europos Parlamentu dėl į ateitį orientuoto Tarybos dokumento, kuris bus persiunčiamas iki svarstomų metų birželio 15 d. ir kuriame išdėstomi pagrindiniai BUSP aspektai ir esminiai pasirinkimai, įskaitant finansines pasekmes Europos Sąjungos bendram biudžetui bei n-1 metais pradėtų priemonių įvertinimą. Be to, Tarybai pirmininkaujanti valstybė informuos Europos Parlamentą mažiausiai penkis kartus per metus rengdama bendrus konsultacinius posėdžius įprasto politinio dialogo BUSP klausimais metu, dėl kurių turi būti susitarta ne vėliau kaip per taikinimo posėdį, rengiamą prieš antrąjį Tarybos svarstymą. Šiuose posėdžiuose dalyvauja atstovai iš:

— Europos Parlamento: iš dviejų susijusių komitetų biurų;

— Tarybos: Ambasadorius (Politinio ir saugumo komiteto pirmininkas);

— Komisija į šiuos posėdžius bus kviečiama ir juose dalyvaus.

Priėmusi su išlaidomis susijusį BUSP sprendimą, Taryba nedelsdama ir kiekvienu atveju ne vėliau kaip per penkias darbo dienas nuo galutinio sprendimo siųs Europos Parlamentui numatytų išlaidų sąmatą (finansinę suvestinę), ypač išlaidų, susijusių su trukme, įdarbintu personalu, patalpų ir kitos infrastruktūros naudojimu, transporto priemonių, mokymo poreikių ir saugumo susitarimais.

Kas ketvirtį Komisija praneš biudžeto valdymo institucijai apie BUSP veiksmų įgyvendinimą ir finansines prognozes likusiam metų laikotarpiui.